«Το πάρτι της Πέππα»
2023-09-03 20:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Η Πέππα το γουρουνάκι» από την πασίγνωστη τηλεοπτική σειρά της Entertainment One, έρχεται μαζί με όλη την οικογένειά της στο Θέατρο Πέτρας την Κυριακή 3 Σεπτεμβρίου 2023 στις 20.00.

Η Πέππα περιμένει πως και πως να σβήσει τα κεράκια στην τούρτα της και θυμάται την ημέρα των γενεθλίων του Τζωρτζ που είχε περάσει τέλεια στο πάρκο των δεινοσαύρων. Η Πέππα θα χαρεί ακόμα πιο πολύ γιατί θα συνεχίσει τη μέρα της στο σπίτι του Παππού και της Γιαγιάς Γουρουνάκη και όταν επιστρέψει σπίτι της την περιμένει μια μεγάλη έκπληξη!

Ένα φαντασμαγορικό πάρτι γενεθλίων, όπου η μια έκπληξη διαδέχεται την άλλη, για να καταλήξει σε ένα τεράστιο πάρτι με την Πέππα και τους φίλους της !

Στη νέα θεατρική παράσταση θα δούμε και θα διασκεδάσουμε με την Πέππα και τον Τζωρτζ, την Μαμά Γουρουνίτσα και τον Μπαμπά Γουρουνάκη, την Γιαγιά Γουρουνίτσα και τον Παππού Γουρουνάκη, τη Ρεβέκα Κουνέλη, τον Ρίτσαρντ Κουνέλη, τη Σούζυ Προβατίνα, τον Πέντρο Πόνυ, τον Έντμοντ Ελέφαντα και τη δασκάλα Μαντάμ Γαζέλα.

Η παράσταση είναι μία διασκεδαστική διαδραστική περιπέτεια χωρισμένη σε 4 εκπαιδευτικές ενότητες:

– Σχολείο Μαντάμ Γαζέλα, παίζω και μαθαίνω αριθμούς
– Πάρκο των Δεινόσαυρων, μαθαίνω χρώματα και δεινόσαυρους
– Σπίτι Γιαγιάς & Παππού Γουρουνάκη, μαθαίνω φρούτα και λαχανικά με σπαζοκεφαλιές

– Πάρτι έκπληξη στο σπίτι της οικογένειας Γουρουνάκη, μουσικοκινητικό παιχνίδι

Συντελεστές
Κείμενα: Παύλος Μητσόπουλος
Στίχοι: Παύλος Μητσόπουλος – Μπίλιω Κωνσταντοπούλου
Σκηνοθεσία: Μπίλιω Κωνσταντοπούλου
Σχεδιασμός Σκηνικών / Κατασκευή Props: Μαγδαληνή Σίγα
Σύνθεση Ενορχήστρωση Μουσικής: Μάριος Αποστολακούλης
Χορογραφίες: Χρήστος Κατίδης
Σχεδιασμός Κατασκευή Επίσημων Μασκώτ: UnderdogEntertainment
Video Φωτογραφίες Σχεδιασμός: Παναγιώτης Πέτρου
Παραγωγή: Kolossaion Productions, UnderdogEntertainment

Παίζουν:
Ιωάννα Αθανασιάδου, Στέλλα Αθανασιάδου, Ειρήνη Καζαντζόγλου, Ελένη Καϊση, Αλίνα Λαλίκου, Αυγερινή Λιόλιου, Απόστολος Τριανταφύλλου, Θανάσης Χασιώτης

Θέατρο Πέτρας: Κυριακή 3 Σεπτεμβρίου 2023
Ώρα έναρξης: 20.00
Διάρκεια Παράστασης: 1 ώρα και 15 λεπτά με διάλειμμα

Tιμή εισιτηρίων:
Γενική είσοδος στο ταμείο: 15 ευρώ
Τιμή προσφορά σε προπώληση: 13 ευρώ
Εισιτήριο meet&greet από το ταμείο του θεάτρου: 20€
Προπώληση: https://www.viva.gr/…/theater/children/to-parti-tis-peppa/
Εισιτήρια πληρώνουν ενήλικες και παιδιά από 1,5 έτους

Αν θέλετε να συμμετέχετε στη φωτογράφιση / αυτόγραφο (Meet and Greet) παρακαλούμε προμηθευτείτε περιορισμένο αριθμό εισιτηρίων αξίας 5 ευρώ / παιδί.
ΠΡΟΣΟΧΗ: ΤΑ ΕΙΣΙΤΗΡΙΑ ΑΠΟ 5 ΕΥΡΩ ΑΝΑΦΕΡΟΝΤΑΙ ΣΤΟ ΕΠΙΠΛΕΟΝ ΕΙΣΙΤΗΡΙΟ ΓΙΑ ΝΑ ΣΥΜΜΕΤΕΧΕΤΕ ΣΤΗ ΦΩΤΟΓΡΑΦΙΣΗ / ΑΥΤΟΓΡΑΦΟ.

Εισιτήρια Φωτό Αυτόγραφο (Meet & Greet): Αμέσως μετά την παράσταση, μπορείτε να συμμετέχετε στο Meet & Greet event, για να βγείτε φωτογραφίες (*) με την οικογένεια Γουρουνάκη και να πάρετε αυτόγραφο απο την Πέππα. Όσοι ανεβαίνουν στη σκηνή θα πρέπει να έχουν εισιτήριο με ένδειξη Φωτό Αυτόγραφο – Meet and Greet.

(*) Φωτογραφίες βγαίνετε πάνω στη σκηνή με τους χαρακτήρες της παράστασης στα σκηνικά με τα φώτα του θεάτρου, με δικό σας μέσο (κινητό ή φωτ/κή μηχανή).

2023-ToPartyThsPeppa

«Οιδίπους επί Κολωνώ»
2023-09-04 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Δημήτρης Καταλειφός, ο κορυφαίος Έλληνας ηθοποιός, στην ωριμότερη στιγμή της σπουδαίας πορείας του, πρωταγωνιστεί για πρώτη φορά στην Επίδαυρο, στο αριστούργημα του Σοφοκλή «Οιδίπους επί Κολωνώ», σε σκηνοθεσία του Γιώργου Σκεύα, που θα παρουσιαστεί στο Θέατρο Πέτρας τη Δευτέρα 4 Σεπτεμβρίου 2023 στις 21.00.

Το έργο
Η τραγωδία «Οιδίπους επί Κολωνώ» είναι το τελευταίο έργο του Σοφοκλή. Παρουσιάστηκε για πρώτη φορά πέντε χρόνια μετά το θάνατο του ποιητή και πραγματεύεται το τέλος του Οιδίποδα, άλλοτε κραταιού βασιλιά της Θήβας.

Ο Οιδίποδας, γέροντας πια, τυφλός και εξόριστος, φτάνει μετά από μακρά περιπλάνηση στον Αθηναϊκό δήμο του Ίππιου Κολωνού, οδηγούμενος από τη μια του κόρη, την Αντιγόνη. Κάθεται σ’ έναν βράχο μέσα στο ιερό άλσος των Ευμενίδων, αλλά κάποιος κάτοικος του Κολωνού τον ανακαλύπτει και του ζητά να φύγει γιατί ο χώρος όπου κάθεται είναι ιερός και άβατος. Ο Οιδίποδας αρνείται γιατί σύμφωνα με τον χρησμό, αυτό το μέρος θα είναι ο τόπος της τελικής του ανάπαυσης.

Ο κάτοικος του Κολωνού καλεί τους γέροντες του τόπου να αποφασίσουν. Εκείνοι συμπονούν τον γέροντα ικέτη, αλλά μόλις μαθαίνουν το όνομά του, τρομοκρατούνται και τον διατάζουν να φύγει αμέσως απ’ τη χώρα τους. Ο Οιδίποδας επικαλείται την Αθηναϊκή φιλοξενία και ζητά να δει τον Θησέα, τον βασιλιά της Αθήνας, διότι έχει να του προσφέρει μεγάλο δώρο για την πόλη του.

Στο μεταξύ, έρχεται αναπάντεχα η Ισμήνη, η άλλη κόρη του Οιδίποδα, μεταφέροντας τα νέα απ’ τη Θήβα: Οι γιοί του Οιδίποδα ο Πολυνείκης και ο Ετεοκλής, βρίσκονται στα πρόθυρα εμφυλίου πολέμου, διεκδικώντας ο καθένας για τον εαυτό του, τον θρόνο και την εξουσία. Επιπλέον, ένας νέος χρησμός ορίζει πως όποιος έχει με το μέρος του τον Οιδίποδα, νεκρό ή ζωντανό, αυτός κερδίζει. Καταφτάνει ο Θησέας και ο Οιδίποδας του ζητά προστασία για όσο ζει καθώς και να ταφεί στο χώμα της Αθήνας όταν έρθει το τέλος της ζωής του. Ο Θησέας τιμώντας τον Οιδίποδα, δεσμεύεται και για τα δύο και τον διαβεβαιώνει ότι είναι ασφαλής.

Στη σκηνή εισβάλλει ο Κρέοντας, ανακοινώνοντας ότι έρχεται εκ μέρους όλων των Θηβαίων, για να πείσει τον Οιδίποδα να γυρίσει πίσω στην πατρίδα του, τη Θήβα. Όταν βλέπει πως τα λόγια του δεν πείθουν, αλλά αντίθετα εξοργίζουν τον Οιδίποδα, ο Κρέοντας, για να πετύχει τον σκοπό του, καταφεύγει στη βία…

ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση | Χρύσα Προκοπάκη, Θάνος Τσακνάκης
Σκηνοθεσία | Γιώργος Σκεύας
Δραματουργική επεξεργασία | Γιώργος Σκεύας, Χρύσα Προκοπάκη
Σκηνικά – Κοστούμια | Λίλη Πεζανού
Μουσική | Σήμη Τσιλαλή
Φωτισμοί | Λευτέρης Παυλόπουλος
Κίνηση | Damiano Ottavio Bigi
Φωτογραφίες | Πάτροκλος Σκαφίδας
Τρέιλερ | Μιχαήλ Μαυρομούστακος
Βοηθός σκηνοθέτη | Γιάννης Σαβουιδάκης
Βοηθός ενδυματολόγου | Χάρης Σουλιώτης
Βοηθοί Παραγωγής | Βαγγέλης Βογιατζής, Ξένια Καλαντζή
Διεύθυνση Παραγωγής | Κατερίνα Μπερδέκα
Παραγωγή | Λυκόφως – Γιώργος Λυκιαρδόπουλος
Φεστιβάλ Αθηνών Επιδαύρου

Παίζουν οι ηθοποιοί:
ΔΗΜΗΤΡΗΣ ΚΑΤΑΛΕΙΦΟΣ | ΧΡΗΣΤΟΣ ΧΑΤΖΗΠΑΝΑΓΙΩΤΗΣ | ΑΓΓΕΛΙΚΗ ΠΑΠΑΘΕΜΕΛΗ | ΑΛΕΞΑΝΔΡΑ ΑΙΔΙΝΗ | ΜΑΞΙΜΟΣ ΜΟΥΜΟΥΡΗΣ | ΧΡΗΣΤΟΣ ΣΑΠΟΥΝΤΖΗΣ | ΓΙΩΡΓΟΣ ΝΟΥΣΗΣ | ΝΙΚΟΣ ΝΙΚΑΣ | ΓΙΩΡΓΟΣ ΦΡΙΤΖΗΛΑΣ | DAMIANO OTTAVIO | ΝΙΚΟΣ ΔΕΡΤΙΛΗΣ | ΓΙΩΡΓΟΣ ΜΠΟΥΤΣΙΚΑΣ

Θέατρο Πέτρας: Δευτέρα 4 Σεπτεμβρίου 2023
Ώρα έναρξης: 21.00
Διάρκεια Παράστασης: 1 ώρα και 40 λεπτά
Τα εισιτήρια έχουν εξαντληθεί.

2023-OidipousEpiKolono_th

«Βατράχια» του Αριστοφάνη
2023-09-07 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Μια κωμωδία με DNA τραγωδίας
Γνωστοί για τις ατμοσφαιρικές, σχεδόν ονειρικές τους παραστάσεις, η Έφη Μπίρμπα και ο Άρης Σερβετάλης, παρουσιάζουν τη νέα τους παράσταση «Βατράχια» του Αριστοφάνη, στο Θέατρο Πέτρας την Πέμπτη 7 Σεπτεμβρίου 2023 στις 21.00.
Πρόκειται για μια σύγχρονη διασκευή της αγαπημένης αριστοφανικής κωμωδίας, η οποία πραγματεύεται την αξία της ποίησης και της τέχνης στην κοινωνία μας.
Η Αθήνα διανύει μια βαθιά πολιτική και πνευματική κρίση, κρίση θεσμών και αξιών.
Στην άνυδρη και δυσοίωνη πραγματικότητα της πόλης, ο Διόνυσος, πατέρας κι εμπνευστής του θεάτρου, ξεκινά το ταξίδι στον Κάτω Κόσμο για να φέρει πίσω τον σπόρο της αναγέννησης, την ποίηση, ώστε να σώσει τον κόσμο που καταρρέει.
Με συνοδοιπόρους τον Ξανθία και τον θόρυβο των βατράχων, μέσα από αλλεπάλληλες κωμικές και παράδοξες συναντήσεις φτάνει στον Άδη για να αναστήσει τον Ποιητή. Εκείνον που μπορεί ν’ αναμετρηθεί με την επερχόμενη καταστροφή.
Από τις ρωγμές της ατόφιας κωμικότητας του έργου εκφύονται αδυναμίες ζώντων και τεθνεώτων και ανακινούνται τα δύσοσμα νερά της πραγματικότητας.
Με όραμα την μεγάλη ιδέα της σωτηρίας της κόσμου, η κάθοδος του Διονύσου στον Άδη γίνεται ταυτόχρονα κατάβαση στον ίδιο τον μηχανισμό του θεάτρου.
Στα ίχνη του Διονύσου, η παράσταση ζητά να φτάσει με τη σειρά της στον πυρήνα της θεατρικής δημιουργίας με οδοδείκτη τον υπέροχο αριστοφανικό εξπρεσιονισμό.
Συντελεστές:
Μετάφραση: Κωνσταντίνος Μπλάθρας
Σκηνοθεσία – Σκηνογραφία: Έφη Μπίρμπα
Διασκευή: Έφη Μπίρμπα, Άρης Σερβετάλης, Κωνσταντίνος Μπλάθρας
Μουσική: Constantine Skourlis
Σχεδιασμός φωτισμών: Γιώργος Καρβέλας
Κοστούμια: Έφη Μπίρμπα, Βασιλεία Ροζάνα
Επιμέλεια κίνησης: Μιχάλης Θεοφάνους
Βοηθός σκηνοθέτη-καλλιτεχνική συνεργάτης: Δάφνη Αντωνιάδου
Βοηθός σκηνογράφου-καλλιτεχνική συνεργάτης: Βάσια Λύρη
Βοηθός ενδυματολόγου-καλλιτεχνικος συνεργάτης: Αλέξανδρος Γαρνάβος
Σύμβουλος ήχου: Νικόλας Καζάζης
Φωτογραφίες: Γιώργος Καπλανίδης
Γραφείο Τύπου – Επικοινωνία: Μαρία Τσολάκη
Social Media-Διαφήμιση: Renegade Media / Βασίλης Ζαρκαδούλας
Παραγωγή: Χώρος Τέχνης
Παίζουν: Άρης Σερβετάλης, Μιχάλης Σαράντης, Αργύρης Ξάφης, Ηλέκτρα Νικολούζου, Μαίρη Μηνά, Έκτορας Λιάτσος, Μιχάλης Θεοφάνους, Αλεξάνδρα Καζάζου, Νάνσυ Μπούκλη, Κυριάκος Σαλής

Θέατρο Πέτρας: Πέμπτη 7 Σεπτεμβρίου 2023
Ώρα έναρξης: 21.00
Τιμές εισιτηρίων: 20 €
Προπώληση: https://www.viva.gr/tickets/theater/batraxia-tou-aristofani-periodeia/

2023-BatraxiaTouAristofani

«Οιδίπους Τύραννος» του Σοφοκλή
2023-09-11 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο «Οιδίπους Τύραννος» έρχεται στο Θέατρο Πέτρας τη Δευτέρα 11 Σεπτεμβρίου 2023 στις 21.00.
Ο Οιδίπους βρίσκεται αντιμέτωπος με το πεπρωμένο του, από το οποίο προσπαθεί να ξεφύγει από τότε που γεννήθηκε. Ο χρησμός που έλαβε ο πατέρας του, βασιλιάς της Θήβας, Λάιος, επιβεβαιώνεται με τον χειρότερο τρόπο. Ο Οιδίπους γίνεται εν αγνοία του πατροκτόνος, παντρεύεται τη μητέρα του Ιοκάστη και ανεβαίνει ο ίδιος στον θρόνο της Θήβας. Η τραγική αλήθεια δεν αργεί να αποκαλυφθεί, επιβεβαιώνοντας ότι ο άνθρωπος δεν μπορεί να ξεφύγει από τη μοίρα του.
Ο «Οιδίπους Τύραννος» θεωρείται ένα από τα πιο αγαπημένα και πολυπαιγμένα έργα της αρχαίας ελληνικής γραμματείας, στη χώρα μας αλλά και παγκοσμίως, ταξιδεύοντας το ελληνικό πνεύμα και τα διαχρονικά του μηνύματα σε ολόκληρη την ανθρωπότητα.
Σημείωμα Σίμου Κακάλα
Ποτέ άλλοτε στην ιστορία της ανθρωπότητας δεν έχουμε «δει» τόσο μακριά μέσα στο σύμπαν και τόσο βαθιά μέσα στον άνθρωπο. Πολύ συχνά στο χείλος μιας καταστροφής διαπιστώνουμε ότι το κακό που πολεμάμε είμαστε οι ίδιοι. Το πρόσωπο του Οιδίποδα είναι η ίδια η ανθρωπότητα στον καθρέφτη.
Έχοντας βρει τον υπαίτιο, βρίσκεται στο σημείο να πρέπει επιτακτικά να κάνει μια επιλογή έστω την τελευταία στιγμή, έστω έχοντας ήδη κάνει το μεγαλύτερο σφάλμα.
Σ’ αυτή την παράσταση, ιδωμένη ως τελετουργικό εξαγνισμού, μια ομάδα με μάσκες γερόντων αποτελεί τον χορό, συστρέφεται, θρηνεί και αγωνιά. Μέσα από αυτόν τον χορό αποκαλύπτονται τα τραγικά πρόσωπα Οιδίποδας, Ιοκάστη, Τειρεσίας και Κρέοντας.
ΣΥΝΤΕΛΕΣΤΕΣ
Μετάφραση: Γιώργος Μπλάνας
Σκηνοθεσία: Σίμος Κακάλας
Δραματουργική επεξεργασία: Έλενα Τριανταφυλλοπούλου
Σκηνικά-Κοστούμια: Γιάννης Κατρανίτσας
Μουσική: Φώτης Σιώτας
Κίνηση: Σοφία Πάσχου
Σχεδιασμός φωτισμών: Αλέκος Γιάνναρος
Μάσκες: Μάρθα Φωκά
Βοηθός σκηνοθέτη: Γιώργος Παύλου
Βοηθός σκηνογράφου: Σοφία Θεοδωράκη
Μακιγιάζ: Σίσσυ Πετροπούλου
Φωτογραφίες: Πάτροκλος Σκαφίδας
Social media: Ιdeation
Γραφίστας: Γιάννης Σταματόπουλος
Trailer: Μιχαήλ Μαυρομούστακος
Υπεύθυνη περιοδείας: Ελένη Σπετσιώτη
Διεύθυνση παραγωγής: Αναστασία Καβαλλάρη
Εκτέλεση παραγωγής: Kart Productions – Μαρία Ξανθοπουλίδου
Παραγωγή: Θεατρικά Δρώμενα Ίασμος
ΔΙΑΝΟΜΗ
Οιδίπους: Γιάννης Στάνκογλου
Ιοκάστη: Μαριλίτα Λαμπροπούλου
Κρέων: Γιάννης Νταλιάνης
Τειρεσίας: Χρήστος Μαλάκης
Εξάγγελος: Σίμος Κακάλας
Αγγελιοφόρος: Γιώργος Αμούτζας
Υπηρέτης: Πανάγος Ιωακείμ
Χορός (αλφαβητικά): Γιώργος Αμούτζας, Μάρκος Γέττος, Πανάγος Ιωακείμ, Σίμος Κακάλας, Απόστολος Καμιτσάκης, Γιώργος Κορομπίλης, Αυγουστίνος Κούμουλος, Μαριλίτα Λαμπροπούλου, Γιώργος Λόξας, Χρήστος Μαλάκης, Γιάννης Νταλιάνης, Παύλος Παυλίδης, Γιάννης Στάνκογλου
Μουσικός επί σκηνής: Φώτης Σιώτας
TRAILER : https://youtu.be/M6XubC6pP8g
Θέατρο Πέτρας: Δευτέρα 11 Σεπτεμβρίου 2023
Ώρα έναρξης: 21.00
Τιμές εισιτηρίων: Γενική είσοδος: 22€, Μειωμένο: 17€ (φοιτητικό, ανέργων και ΑΜΕΑ)
Προπώληση:
https://www.more.com/theater/oidipous-tyrannos-periodeia/
https://tickets.public.gr/…/oidipous-tyrannos-periodeia/

2023-OidipousTiranos_Sofokli

8ο Συναπάντημα Παραδοσιακών Χορών
2023-09-17 19:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η μουσική & χορευτική συνάντηση παράδοσης, λαϊκού πολιτισμού, ηθών και εθίμων από διάφορες περιοχές της Ελλάδας, το «8ο Συναπάντημα Παραδοσιακών Χορών» που διοργανώνει ο Δήμος Πετρούπολης, θα πραγματοποιηθεί την Κυριακή 17 Σεπτεμβρίου 2023, στις 19.00 στο Θέατρο Πέτρας.

Το Τμήμα Παραδοσιακών Χορών του Δήμου Πετρούπολης υποδέχεται αξιόλογα χορευτικά συγκροτήματα σ’ ένα αντάμωμα γεμάτο χρώματα, μελωδίες και σκοπούς από την πλούσια Ελληνική Παράδοση, στη σκηνή «Μίνως Βολανάκης» του Θεάτρου Πέτρας.
Τους χορούς θα συνοδεύει ορχήστρα παραδοσιακής μουσικής.

Η είσοδος για το κοινό είναι ελεύθερη.

Χορεύουν
Τμήμα Παραδοσιακών Χορών Δήμου Πετρούπολης
Χορευτικός Όμιλος Φοιτητών Νάξου
Σύλλογος Ηπειρωτών Άνω Λιοσίων
Σύλλογος Μεταναστών «Emigranti» Πάτρας

Παραδοσιακή Ορχήστρα
Υπεύθυνος ορχήστρας, Τραγούδι: Μιχάλης Μιχόπουλος
Κλαρίνο: Κώστας Κοπανιτσάνος, Αντώνης Κακούρης
Βιολί: Σωτήρης Κατσούρας
Λαούτο: Κώστας Σιδερής
Κρουστά: Νεκτάριος Πάλμος
Τρομπέτα: Τάσος Βαλκάνης
Κανονάκι και γκάιντα: Ελένη Φουρλάνου

Διοργάνωση: Διεύθυνση Πολιτισμού, Αθλητισμού & Νεολαίας Δήμου Πετρούπολης.
Τηλέφωνο Επικοινωνίας: 212-8098222
www.petroupoli.gov.gr

2023-8oSinapantimaParadosiakonXoronNeo

«55 Χρόνια Φιλαρμονική Δήμου Πετρούπολης»
2023-09-18 20:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η επετειακή συναυλία της Φιλαρμονικής του Δήμου Πετρούπολης με αφορμή τα 55 χρόνια λειτουργίας της, θα πραγματοποιηθεί τη Δευτέρα 18 Σεπτεμβρίου 2023, στις 20.00 το βράδυ, στο Θέατρο Πέτρας.

Το πρόγραμμα παρουσιάζει τον πλούτο της ορχηστρικής μουσικής διασκευασμένης για μουσικό σύνολο πνευστών.

Επιμέλεια καλλιτεχνικού προγράμματος, διεύθυνση: Δημήτρης Καμαριανάκης.

Η είσοδος για το κοινό είναι ελεύθερη.

Διοργάνωση: Διεύθυνση Πολιτισμού, Αθλητισμού & Νεολαίας Δήμου Πετρούπολης.
Τηλέφωνο Επικοινωνίας: 212-8098222
www.petroupoli.gov.gr

2023-EpeteiakiSinavliaDilarmonikis

Συναυλία: Νίκος Οικονομόπουλος
2023-09-21 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Νίκος Οικονομόπουλος, η Απόλυτη Φωνή, μετά από μία απίστευτη χειμωνιάτικη σεζόν που έσπασε κάθε ρεκόρ προσέλευσης, έρχεται στο Θέατρο Πέτρας την Πέμπτη 21 Σεπτεμβρίου 2023 και ώρα 21:00 για μία συναυλία που θα είναι μια αξέχαστη μουσική εμπειρία.
Ο Νίκος Οικονομόπουλος έχει ετοιμάσει για εσάς ένα μοναδικό υπερθέαμα, μια υπερπαραγωγή από αυτές που μόνο εκείνος ξέρει να δημιουργεί, γεμάτη απρόβλεπτες εκπλήξεις και μοναδικές στιγμές!
Θέατρο Πέτρας: Πέμπτη 21 Σεπτεμβρίου 2023
Ώρα έναρξης: 21:00
Τιμή εισιτηρίων: Vip Arena 30 €, Κερκίδες 20€
Προπώληση:
Υπηρεσία Εισιτηρίων – Ticket Services
Εκδοτήριο: Πανεπιστημίου 39
Τηλεφωνικά: 210 7234567
Online: https://www.ticketservices.gr/…/nikos…/…
Δημοτικός Θερινός Κινηματογράφος «Σινέ Πετρούπολις», 210 5012391
Πληροφορίες:
EPSILON ENTERTAINMENT Μ. ΙΚΕ
Υπηρεσίες Προβολής και Διοργάνωσης Καλλιτεχνικών Εκδηλώσεων
Λεωφ. Συγγρού 106, Τ.Κ. 11741 Αθήνα

2023-Oikonomopoulos

Αλέξανδρος Τσουβέλας - Best of Summer Final Tour
2023-09-22 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Αλέξανδρος Τσουβέλας επιστρέφει για το “Best of” Summer Final Tour, με τα καλύτερα κείμενα της πολυετούς πορείας του εμπλουτισμένα με προσωπικά του βιώματα και ιστορίες απείρου κάλλους!

Η εμφάνισή του στην Αθήνα θα είναι στο Θέατρο Πέτρας την Παρασκευή 22 Σεπτεμβρίου 2023 στις 21:00, όπου θα περιμένει το κοινό για μία βραδιά γεμάτη γέλιο!!!

Θέατρο Πέτρας: Παρασκευή 22 Σεπτεμβρίου 2023
Ώρα έναρξης: 21.00
Τιμές εισιτηρίων: Γενική Είσοδος 18€

Προπώληση:
Υπηρεσία Εισιτηρίων – Ticket Services
Εκδοτήριο: Πανεπιστημίου 39
Τηλεφωνικά: 210 7234567
Online: https://www.ticketservices.gr/…/alexandros…/…
Δημοτικός Θερινός Κινηματογράφος «Σινέ Πετρούπολις», 210 5012391

Πληροφορίες:
EPSILON ENTERTAINMENT Μ. ΙΚΕ
Υπηρεσίες Προβολής και Διοργάνωσης Καλλιτεχνικών Εκδηλώσεων
Λεωφ. Συγγρού 106, Τ.Κ. 11741 Αθήνα

2023-AleksandrosTsouvelas

«Μικρασία Χαίρε!»
2023-09-23 20:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Μικρασία Χαίρε!»
Σωματείο Παραδοσιακών Χορών και Μουσικής «Ραβαΐσι»
Με αφορμή τη συμπλήρωση εκατό και ενός έτους από τη Μικρασιατική Καταστροφή, το Σωματείο Παραδοσιακών Χορών και Μουσικής «Ραβαΐσι» παρουσιάζει μία μουσικοχορευτική εκδήλωση με ζωντανή ορχήστρα που αποτελείται από 13 μουσικούς, το Σάββατο 23 Σεπτεμβρίου 2023 και ώρα 20:30 στο Θέατρο Πέτρας.

Η είσοδος θα είναι ελεύθερη για το κοινό

Τραγουδά η καταξιωμένη Μαρία Αναματερού
Αφήγηση: Δήμητρα Στογιάννη

Συνδιοργάνωση με την Περιφέρεια Αττικής.

Πληροφορίες:
Σωματείο Παραδοσιακών Χορών και Μουσικής «Ραβαΐσι», toravaisi@gmail.com,
Τηλέφωνο επικοινωνίας: 6942926876

2023-MikraAsiaXaire

Δωρεάν προβολή της ταινίας «Άγρια χόρτα» με θέμα τη Μικρασιατική Καταστροφή
2023-09-24 19:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Ο Δήμος Πετρούπολης και η συμπεριληπτική ομάδα «Oι Ονειροδίαιτοι», σας προσκαλούν στη Δωρεάν προβολή της Κινηματογραφικής Ταινίας «Άγρια χόρτα», την Κυριακή 24 Σεπτεμβρίου 2023 και ώρα 19:30 στο Πνευματικό Κέντρο του Δήμου (Μπουμπουλίνας 59 & Αθανασίου Διάκου).
Με αφορμή τα 100 συν 1 χρόνια από τη Μικρασιατική Καταστροφή, και με τη βοήθεια αρχειακού υλικού, οι μαρτυρίες προσφύγων αποκτούν, ξανά, ζωή μέσα από τις φωνές των “Ονειροδίαιτων” και συνομιλούν με τις επιστολές του Τζορτζ Χόρτον, του Αμερικανού Γενικού Προξένου Σμύρνης.
Πρόκειται για μια καλλιτεχνική δημιουργία της συμπεριληπτικής – παιδαγωγικής ομάδας «Οι Ονειροδίαιτοι» (ομάδα αποτελούμενη από μαθητές, αποφοίτους και καθηγητές Ειδικής και Τυπικής Αγωγής και Εκπαίδευσης) και της Κατερίνας Ευαγγελάκου.
Σκηνοθεσία: Κατερίνα Ευαγγελάκου
Διδασκαλία Υποκριτικής: Αμαλία Στολάτη
Σύνθεση κειμένου: Μαρίνα Μυρτάλη, Κατερίνα Ευαγγελάκου, Κρίνα Αναγνωστοπούλου, Κωνσταντίνος Μπιμπής
Μουσική: Σταυρούλα Ζώρζου
Τραγούδι: Καίτη Κουλλιά
Συνεργάστηκαν μαθητές και εκπαιδευτικοί από 8 σχολεία: Ενιαίο Ειδικό Επαγγελματικό Γυμνάσιο & Λύκειο Αχαρνών, Ειδικό ΓΕΛ Ιλίου, 1ο Γυμνάσιο Αγ. Βαρβάρας, Εσπερινό ΓΕΛ Αγ. Αναργύρων, 1ο ΓΕΛ Αγ. Αναργύρων, 1ο Γυμνάσιο Αγ. Αναργύρων, 3ο ΓΕΛ Αγ. Αναργύρων, ΓΕΛ Αναβύσσου.
Δείτε το τρέιλερ της ταινίας στον ακόλουθο σύνδεσμο: https://youtu.be/ciEdKvaErP8
Την εκδήλωση θα πλαισιώσουν:
• Το Τμήμα Παραδοσιακών Χορών του Δήμου Πετρούπολης με χορούς από τη Μικρά Ασία
• Η ομάδα «Λόγια της Σιωπής» με την παρουσίαση του τραγουδιού “Μενεξέδες και Ζoυμπούλια” στην Ελληνική Νοηματική Γλώσσα.
Διοργάνωση: Διεύθυνση Πολιτισμού, Αθλητισμού & Νεολαίας – Γραφείο Τύπου Δήμου Πετρούπολης.
Τηλέφωνο Επικοινωνίας: 213 2024417

2023-AgriaXorta

«Ελευσίνια Μυστήρια» Θεατρική Ομάδα Ρόδα
2023-09-25 20:30 - 2023-09-26 20:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η ουσία και το βαθύτερο νόημα των εννέα ημερών της πιο φημισμένης τελετουργίας των αρχαίων χρόνων, τα σεβαστά Μεγάλα Μυστήρια της Δήμητρας και Κόρης, ζωντανεύουν στο θέατρο Πέτρας τη Δευτέρα 25 και την Τρίτη 26 Σεπτεμβρίου 2023 στις 20:30, με θεατρικά δρώμενα, ήχους και μελωδίες επικλήσεων, εορτασμών, προσευχών και ποιητικής μύησης.
Η μουσική παράσταση της ΡΟΔΑ αποδίδει φόρο τιμής στην πόλη της Ελευσίνας, της Πολιτιστικής Πρωτεύουσας της Ευρώπης για το 2023, δίνοντας στους θεατές την ευκαιρία να ζήσουν στιγμές βιωματικής εμπειρίας και άμεσης συμμετοχής στη ζωντανή δόνηση των μυστών της Ελευσίνιας μυητικής διαδικασίας.
Μετά από πολύχρονη μελέτη κάθε άποψης των Ελευσινίων Τελετών, των φιλοσοφικών, μυστικιστικών και αρχαιολογικών πτυχών τους, η μουσική παράσταση της ΡΟΔΑ παρουσιάζει μια θεατρική εκδοχή των δρώμενων σ’ εκείνα τα κορυφαία Μυστήρια της γεωργικής λατρείας, τα οποία σύμφωνα με τον Όμηρο, η ίδια η θεά αποκάλυψε στους ανθρώπους, ώστε, μέσα από την παραβολή τού σπόρου που μπαίνει στη γη για να ανθίσει, να εξευμενίζεται το πνεύμα από τον πόνο και την απελπισία που φέρνει η φαινομενικά αδιέξοδη προοπτική τού θανάτου.
Συντελεστές

Σκηνοθεσία: Μαρία Περετζή
Κείμενα: Δημήτρης και Μαρία Περετζή
Σκηνικά: Nίκος Τσιουμπλεκτσής
Μουσική: Τάκης Πατερέλης (πιάνο, φλάουτο, φωνητικά) / Πία Πιερράκου (πιάνο, φωνητικά) / Γιώργος Ντούνης (κρουστά) / Μαρία Θωίδου (φωνητικά) / Πάτυ Παπαγεωργίου (φωνητικά) / Μυρτάλη Παπαγεωργίου(φωνητικά, κρουστά) / Κώστας Χρισταντώνης (φωνητικά) / Σταύρος Κάππας (φωνητικά)

Μουσική επιμέλεια – ενορχήστρωση: Μαρία Περετζή
Χορικά: Μαρία Περετζή
Κουστούμια: Μαρία Περετζή / Ιουλία Βεντίκου / ΒίκηTσέλιου / Άννα Κυπραίου / Αθηνά Παπαφώτη / Μαρία Λόγια
Ηχητικά: Δημήτρης Δημητριάδης
Φωτισμός: Μαρία Περετζή / Δημήτρης Νέλλας / Φώτης Τραγανουδάκης
Μακιγιάζ: Πάττυ Παπαγεωργίου

Υποκριτικά / Χορικά
Περσεφόνη: Ιουλία Βεντίκου / Μυρτάλη Παπαγεωργίου
Δήμητρα: Άννα Κυπραίου
Εκάτη: Λένα Κοντοπίδου
Υπερίων / Γεφυριστής: Γιάννης Αγγέλης
Αγγελιοφόρος / Ιακχαγωγός: Σταύρος Κάππας
Αγγελιοφόρος / Ιερέας: Γιώργος Κωστογιάννης
Άρχοντας / Γεφυριστής / Ιερέας: Δημήτρης Νέλλας
Δαδούχος / Ιερέας Μυσταγωγός: Σταμάτης Λόγος
Επόπτης / Ιερέας: Δημήτρης Μπόζες
Μύστης / Ιερέας: Θωμάς Γκότσης
Βαυώ: Εύα Αυλίδου
Ιέρεια / Μυσταγωγός: Κωνσταντίνα Μπαξεβάνου
Πλούτωνας / Ιεροφάντης: Nίκος Τσιουμπλεκτσής

Συμμετέχουν: Χρήστος Βελαώρας, Αλέκος Καλογιαννίδης, Μάνια Μεταξά, Πάττυ Παπαγεωργίου, Αθηνά Παπαφώτη, Μαρίζα Πελεκάνου, Πενθεσίλεια Πετρίδου, Ράνια Σπυροπούλου, Βίκυ Τσέλιου, Μαρία Τσούγκα
Θέατρο Πέτρας: Δευτέρα 25 και Τρίτη 26 Σεπτεμβρίου 2023
Ώρα έναρξης: 20.30
Τιμή εισιτηρίων: Γενική Είσοδος: 18€
Φοιτητές, συνταξιούχοι, Α.Μ.Ε.Α. και παιδιά: 15€

Προπώληση:
Online: https://www.more.com/theater/festival/eleusinia-mystiria/
Πληροφορίες:
www.rodatheater.gr
Τηλέφωνο: 2106128198

2023-ElefsinisMistiria

«Πολιτιστικό Συναπάντημα» ΧΟ.ΠΟ.ΣΥ. Δερόπολης «Δερόπολη»
2023-09-27 20:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Πολιτιστικό Συναπάντημα» ΧΟ.ΠΟ.ΣΥ. Δερόπολης «Δερόπολη»

Τετάρτη 27 Σεπτεμβρίου 2023 Ώρα έναρξης: 20.00

Μέσα από την παράδοσή μας καταδεικνύεται ένας διαφορετικός τρόπος ζωής, τον οποίο ο καθένας από εμάς αγαπά, αλλά δυστυχώς η σύγχρονη πραγματικότητα μας αποτρέπει να τον ακολουθήσουμε!

Η παραδοσιακή μας μουσική, το κλαρίνο, το ντέφι, το λαούτο, το βιολί, τα τραγούδια και οι χοροί συμβάλλουν ώστε η σκέψη και η ψυχή μας να ελευθερώνονται και να ταξιδεύουν μέσα από τους ήχους και τα βήματα!

Βέβαια, δεν είναι καθόλου εύκολο να ταξιδεύεις σε αυτό το μονοπάτι που χάραξαν οι παλιοί, αν πρώτα δεν έχεις εμποτιστεί με ήχους, συγχρονιστεί με τους ρυθμούς, συναισθανθεί τα βιώματα και αναπολήσει τις μνήμες του λαού μας.

Ο χορός, το πολυφωνικό τραγούδι και ο βαρύς σκοπός που παράγει το κλαρίνο όλα εμπνεύσεις από τη ζωή της δύσκολης εποχής των προγόνων μας για ψυχική ανάταση, ανακουφίζουν στο άκουσμά τους και μόνο, κάθε λύπη! Δεν καταργούν καμιά κατάσταση, αλλά μπορούν να συμβάλουν στη συναισθηματική εκτόνωση του κάθε ανθρώπου!

Μέσα από αυτά ανταμώνουμε τους προγόνους μας και αυτοί δεν μας αφήνουν ποτέ να βυθιζόμαστε στην πίκρα των καθημερινών προβλημάτων της ζωής και της μοναξιάς μας! Συνδράμουν με τον δικό τους ξεχωριστό τρόπο στην αγαλλίαση κάθε πόνου και στην υπέρβαση κάθε δυσφορίας!

Σε άλλες πάλι περιπτώσεις, μέσα από αυτά εκφράζουμε τη χαρά μας και την παρατείνουμε με ήχους που διαχέονται τριγύρω στο περιβάλλον, σαν ένα κάλεσμα της φύσης για χαρά, τη δική μας χαρά, τη χαρά του καθενός που με την αύρα της αναζωογονεί και αυτή τη φύση προσδίδοντας γιορτινή όψη, όψη γλεντιού στους μελωδικούς ήχους, τα ακούσματα, τα βήματα της παράδοσης!

Η παράδοσή μας, υπηρετεί τη ζωή, την απαθανατίζει, τη δρομολογεί, αποτελεί τον συνδετικό κρίκο των ανθρώπων της πατρίδας μας και ενισχύει την ιστορική μνήμη! Αυτός είναι και ο σκοπός της εκδήλωσής μας! Ήχοι, φορεσιές και χορευτές να γίνουμε ένα και να εξυψώσουμε τη σημαία της παράδοσης όσο πιο ψηλά μπορούμε!

Παραδοσιακή Ορχήστρα:
Τάσος Μαγκλάρας: κλαρίνο
Λουάν Χουσέ: βιολί
Ηλίας Μούτσος: ντέφι,
Νίκος Χαλκιάς: λαούτο,
Γιάννης Λίτσιος, Αλέξανδρος Μαγκλάρας, Παναγιώτα Τζάτζου: τραγούδι

Συμμετέχουν:
Χορευτικός και Πολιτιστικός Σύλλογος Δερόπολης «Δερόπολη»
Πολυφωνικό σχήμα “οι Κυράδες Σελλειού Άνω Δερόπολης”
Πολυφωνικός όμιλος Άνω Πωγωνίου
Σύλλογος για τη διάσωση και διάδοση του Πολιτισμού Άρτας Βορείου Ηπείρου “Το Μοναστήρι της Παναγίας “
Σύλλογος Ηπειρωτών Πετρούπολης
Σύλλογος Ηπειρωτών Καματερού
Ένωση Ηπειρωτών Ιλίου
Ένωση Ηπειρωτών Περιστερίου “ο Πύρρος”

Η είσοδος είναι ελεύθερη για το κοινό
Συνδιοργάνωση με την Περιφέρεια Αττικής.

2023-PolitistikoSinapantima

««Δώσε μου το χέρι σου και παμε… Δώδεκα βήματα μετράμε!»
2023-09-29 20:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Δώσε μου το χέρι σου και παμε…

Δώδεκα βήματα μετράμε!»

Τα χορευτικά τμήματα του Συλλόγου Πελοποννησίων Πετρούπολης «Ο Πέλοψ» (ενηλίκων, εφήβων, παιδιών και νηπίων), παρουσιάζουν ένα ταξίδι με μουσική και χορούς από τον Μωριά και όχι μόνο, την Παρασκευή 29 Σεπτεμβρίου 2023 και ώρα 20.00.

Δώστε τα χέρια λοιπόν και ας ξεκινήσουμε το σεργιάνι…!

Τη βραδιά πλαισιώνει το συγκρότημα του Γ. Δαλιάνη
Στο τραγούδι η Σταυρούλα Δαλιάνη

Επιμέλεια προγράμματος / Διδασκαλία χορών: Αποστόλης Γεωργακόπουλος

Είσοδος ελεύθερη για το κοινό

2023-Pelops

«Τρωάδες» του Ευριπίδη
2023-09-29 21:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Τρωάδες» του Ευριπίδη

από το Θεατρικό Εργαστήρι του Δήμου Πετρούπολης

Το Θεατρικό Εργαστήρι του Δήμου Πετρούπολης παρουσιάζει ένα από τα κορυφαία και πλέον επίκαιρα έργα του αρχαίου δράματος, τις «Τρωάδες» του Ευριπίδη, το τριήμερο Παρασκευή 29 – Σάββατο 30 Σεπτεμβρίου και Κυριακή 1 Οκτωβρίου, στις 21.00, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).

Η διδασκαλία και η σκηνοθεσία είναι της Γιώτας Κουνδουράκη, η κίνηση και η χορογραφία είναι του Σίμωνα Πάτροκλου και την πρωτότυπη μουσική υπογράφουν κι εκτελούν η Έρικα Σωτηροπούλου και η Δήμητρα Ασσαριώτου.

Παίζουν τα μέλη του Θεατρικού Εργαστηρίου.

Η είσοδος για το κοινό είναι ελεύθερη, κατόπιν κράτησης θέσεων.
Κρατήσεις στο τηλέφωνο: 210 5016611 (καθημερινά, κατά τις ώρες 11.00 – 13.00).

Διοργάνωση: Διεύθυνση Πολιτισμού, Αθλητισμού & Νεολαίας Δήμου Πετρούπολης.

Τηλέφωνο Επικοινωνίας: 212 8098222
www.petroupoli.gov.gr

2023-Troades

50 Χρόνια Βασίλης Παπακωνσταντίνου
2023-09-30 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
50 Χρόνια Βασίλης Παπακωνσταντίνου

Τελευταίος σταθμός: Θέατρο Πέτρας, Πετρούπολη

Μετά από ένα αποθεωτικό καλοκαίρι με ένα SOLD OUT Καλλιμάρμαρο και κατάμεστες συναυλίες σε όλη την Ελλάδα, ο Βασίλης Παπακωνσταντίνου ολοκληρώνει τη μεγάλη γιορτή για τα 50 του χρόνια στο ελληνικό τραγούδι με μια τελευταία συναυλία στο Θέατρο Πέτρας, το Σάββατο 30 Σεπτεμβρίου 2023 στις 21:00.

Δεν θα μπορούσε να λείπει από την φετινή περιοδεία το Θέατρο Πέτρας, που έχει «σημαδευτεί» από τις μεγαλύτερες συναυλίες του Βασίλη όλα αυτά τα χρόνια (εκεί γιόρτασε και τα 30 και τα 40 του χρόνια στη δισκογραφία), αλλά και που ο ίδιος θεωρεί τον αγαπημένο του συναυλιακό χώρο.
Ιδιαίτερα φέτος, που το Θέατρο Πέτρας συμπληρώνει τα 40 χρόνια λειτουργίας του.

Το φετινό καλοκαίρι, τρεις γενιές θεατών τραγούδησαν, χόρεψαν, και εξέφρασαν, με συγκινητικό τρόπο, τον σεβασμό και την αγάπη τους σε έναν κορυφαίο ερμηνευτή που 50 χρόνια τώρα τους συντροφεύει με τον δικό του αυθεντικό τρόπο.

Το Σάββατο 30 Σεπτεμβρίου στο Θέατρο Πέτρας -με πυξίδα τη λυρική, δυναμική, βαθιά αισθαντική φωνή του Βασίλη και συνοδοιπόρους τους σπουδαιότερους συνθέτες, ποιητές και στιχουργούς που γέννησε αυτός ο τόπος- θα ταξιδέψουμε στους πιο σημαντικούς σταθμούς της καριέρας του, στα εμβληματικά του τραγούδια και στις συνεργασίες του που έγραψαν ιστορία.

Συνταξιδιώτες στη μουσική διαδρομή του Βασίλη πάντα οι μόνιμοι συνεργάτες του, με τον Ανδρέα Αποστόλου στις ενορχηστρώσεις και στο πιάνο, τον Βαγγέλη Πατεράκη στο ηλεκτρικό μπάσο, τον Στέφανο Δημητρίου στην drums, την Μαίρη Μπρόζη στο βιολί, τον Γιάννη Αυγέρη στην ηλεκτρική κιθάρα, τον Απόστολο Μόσιο στην ακουστική κιθάρα και τον Γιώργο Θεοδωρόπουλο στα πλήκτρα.

Στη σκηνή μαζί με τον Βασίλη θα βρεθούν και δυο αγαπημένοι φίλοι, ο Χριστόφορος Κροκίδης και η Τάνια Κικίδη για να γιορτάζουν μαζί του και να τραγουδήσουν.

Τη συναυλία θα συνοδεύσει το φωνητικό σύνολο «Ρυθμός» με τη μουσική του πολυφωνία, με μαέστρο τον Νικόλαο Χιώτογλου.

Η μεγάλη γιορτή για τα 50 χρόνια του Βασίλη κάνει την τελευταία της στάση το Σάββατο 30 Σεπτεμβρίου στο Θέατρο Πέτρας στην Πετρούπολη.

Μαζί του οι :
Πιάνο – keyboards: Ανδρέας Αποστόλου
Ηλεκτρικό Μπάσο: Βαγγέλης Πατεράκης
Τύμπανα: Στέφανος Δημητρίου
Βιολί: Μαίρη Μπρόζη
Ηλεκτρική κιθάρα: Γιάννης Αυγέρης, Χριστόφορος Κροκίδης
Ακουστική κιθάρα: Απόστολος Μόσιος
Πλήκτρα: Γιώργος Θεοδωρόπουλος
Φωνητικά – τραγούδι:Τάνια Κικίδη
Επιμέλεια ήχου: Γιώργος Καραγιαννίδης, Λυσιέν Κλήμης
Επιμέλεια φώτων: Γιάννης Δίπλας
Ενορχηστρώσεις: Ανδρέας Αποστόλου
Επιμέλεια βίντεο: Πάνος Ζενίδης

Θέατρο Πέτρας: Σάββατο 30 Σεπτεμβρίου 2023
Ώρα έναρξης: 21:30
Οι πόρτες ανοίγουν στις 20:00

Τιμή εισιτηρίων:
Προπώληση: 15€
Ταμείο: 18€
* Για τα παιδιά κάτω των 9 ετών που θα συνοδεύονται η είσοδος θα είναι δωρεάν.

Link online προπώλησης:
https://www.viva.gr/…/basilis-papakonstantinou-50…/

Σημεία Προπώλησης:
• Σε όλα τα καταστήματα Public, Media Markt, WIND, Ευριπίδης, Yoleni’s και σε όλα τα φυσικά σημεία προπώλησης viva.gr
• Δημοτικός Κινηματογράφος “CINE Πετρούπολις” (Λεωφ. Πετρουπόλεως 168), πληροφορίες 210 5066955
• Τηλεφωνικά στο 11876

Πληροφορίες: 210 9024100

Οργάνωση παραγωγής: STRAY MUSIC, staymusic12@gmail.com

Χρήσιμα links:
www.straymusic.gr
www.vasilisp.com
www.facebook.com/PapakonstantinouV

Γραφείο Τύπου- Επικοινωνία:
Μαρία Τσολάκη
6974 76 78 90 | 210 76 27 966 | mtsolaki@gmail.com

2023-VasilisPapakonstantinou

68η Εθελοντική Αιμοδοσία
2023-10-21 08:00 - 14:00 | Β΄ ΚΑΠΗ Πετρούπολης, Δωδεκανήσου 78, Πετρούπολη, Αττικής, 13231, Ελλάδα
Στο πλαίσιο της κοινωνικής ευαισθησίας και προσφοράς προς τον συνάνθρωπο, το Τμήμα Κοινωνικής Πολιτικής του Δήμου Πετρούπολης διοργανώνει σε συνεργασία με το νοσοκομείο “Ερυθρός Σταυρός”, την 68η εθελοντική αιμοδοσία.

Η αιμοδοσία θα πραγματοποιηθεί το Σάββατο 21 & την Κυριακή 22 Οκτωβρίου 2023 και ώρες 9:00 έως 14:00, στο Β΄ ΚΑΠΗ Πετρούπολης (Δωδεκανήσου και Κρήτης).

«Το αίμα είναι ανθρώπινο αγαθό που ούτε παράγεται ούτε αντικαθίσταται και ο μόνος τρόπος εξεύρεσής του είναι μέσω της διαδικασίας της Εθελοντικής Αιμοδοσίας, η οποία δεν κοστίζει παρά μόνο λίγα λεπτά από τον προσωπικό μας χρόνο και είναι μια πράξη κοινωνικής ευαισθησίας, που συμβάλλει στην καλλιέργεια ενός πολιτισμού κοινωνικής αλληλεγγύης στον ευρύτερο χώρο στον οποίο κινούμεθα και δρούμε καθημερινά».

Κάθε δωρητής αίματος προσφέρει μια αχτίδα ελπίδας σε κάποιον που το έχει ανάγκη.

Παρακαλούμε όλους τους Δημότες, τους Κατοίκους, τους Εθελοντές Αιμοδότες και τους Φίλους της Πετρούπολης, να ανταποκριθούν στο κάλεσμά μας, προσφέροντας ό,τι πολυτιμότερο μπορούν για τον συνάνθρωπό τους, την ίδια τη ζωή.

«Τρωάδες» του Ευριπίδη
2023-11-19 21:00 - 2023-11-21 21:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Το Θεατρικό Εργαστήρι του Δήμου Πετρούπολης θα παρουσιάσει σε νέο κύκλο παραστάσεων ένα από τα κορυφαία και πλέον επίκαιρα έργα του αρχαίου δράματος, τις «Τρωάδες» του Ευριπίδη, στις 19, 20 & 21 Νοεμβρίου 2023, στις 21.00, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Η διδασκαλία και η σκηνοθεσία είναι της Γιώτας Κουνδουράκη, η κίνηση και η χορογραφία είναι του Σίμωνα Πάτροκλου και την πρωτότυπη μουσική υπογράφουν κι εκτελούν η Έρικα Σωτηροπούλου και η Δήμητρα Ασσαριώτου.
Παίζουν τα μέλη του Θεατρικού Εργαστηρίου.
Η είσοδος για το κοινό είναι ελεύθερη, κατόπιν κράτησης θέσεων.
Κρατήσεις στο τηλέφωνο: 6987245649 (καθημερινά, κατά τις ώρες 14.00 – 16.00).
Διοργάνωση: Διεύθυνση Πολιτισμού, Αθλητισμού & Νεολαίας Δήμου Πετρούπολης.
Τηλέφωνο Επικοινωνίας: 212 8098222

2023-Troades

Δράση αφύπνισης & κοινωνικής ευαισθητοποίησης με αφορμή την Παγκόσμια Ημέρα για την Εξάλειψη της Βίας κατά των Γυναικών
2023-11-27 20:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο συνάδερφός μου πληρώνεται περισσότερο από εμένα παρόλο που κάνουμε την ίδια ακριβώς δουλειά
Όταν οδηγώ συνέχεια με βρίζουν
Κάνω όλες τις δουλειές του σπιτιού μόνη μου
Φοβάμαι να χωρίσω
Ο άντρας μου, μου κάνει σκηνή όταν βγαίνω με τις φίλες μου
Δε μ ’αφήνει να πιάσω δουλειά
Κάθε φορά που γυρνάω σπίτι έχω τα κλειδιά στο χέρι. Φοβάμαι και τη σκιά μου
Όλα είναι ανυπόφορα πια, νιώθω μοναξιά… πνίγομαι!
Νιώθω πως χάνεται η ζωή μου…

-Απόσπασμα από τη θεατρική παράσταση «Η θέα απ’ το ενδιάμεσο»–
Στο πλαίσιο της επετείου της Παγκόσμιας Ημέρας για την Εξάλειψη της Βίας κατά των Γυναικών (25 Νοεμβρίου), η Δημοτική Επιτροπή Ισότητας (Δ.ΕΠ.ΙΣ) του Δήμου Πετρούπολης σε συνεργασία με το Τμήμα Θεάτρου του Δήμου Πετρούπολης, θα πραγματοποιήσουν δράση αφύπνισης και κοινωνικής ευαισθητοποίησης σχετικά με το φαινόμενο της βίας κατά των γυναικών, αλλά και κάθε μορφής βίας και πολλαπλών διακρίσεων.
Η εκδήλωση θα πραγματοποιηθεί τη Δευτέρα 27 Νοεμβρίου 2023 και ώρα 20:30 στον κλειστό χώρο του Θεάτρου Πέτρας και η είσοδος για το κοινό θα είναι ελεύθερη.
Την εκδήλωση θα συντονίσει η κα Παρασκευή Μπόκα, μέλος της Δημοτικής Επιτροπής Ισότητας (Δ.ΕΠ.ΙΣ.) Πετρούπολης.
Κατά τη διάρκεια της εκδήλωσης θα παρουσιαστεί το θεατρικό έργο «Η θέα απ’ το ενδιάμεσο» από το Τμήμα Θεάτρου του Δήμου Πετρούπολης, σε διδασκαλία και σκηνοθεσία της Ηλέκτρας Γεννατά.
Η παράσταση θίγει με ρεαλισμό και χωρίς περιστροφές θέματα δύσκολα και είναι κατάλληλη για ηλικίες άνω των 16 ετών, καθώς αγγίζει κοινωνικά θέματα βίας.
Δείτε τους συντελεστές και την υπόθεση της παράστασης στον ακόλουθο σύνδεσμο: https://petroupoli.gov.gr/wp-content/uploads/2023/10/2023-TheaApoToEndiameso.pdf

Μετά το πέρας της παράστασης θα μιλήσει η κα Ελένη Λάμπρου, Senior Lecturer στο London School of Business and Finance, επιστημονική υπεύθυνη σε ερευνητικά έργα για τη μελέτη των έμφυλων διακρίσεων στην εργασία, ομιλήτρια / συντονίστρια σε συνέδρια για τη γυναικεία ενδυνάμωση και θα ακολουθήσει ανοιχτός διάλογος με το κοινό.

Στο κλείσιμο της βραδιάς θα πραγματοποιηθεί δωρεάν διάθεση του βιβλίου «Δεσποινίς ετών 29… και κάτι ψιλά» προσφορά της Συγγραφέα και συμπολίτισσάς μας Θεοφανία Ανδρονίκου – Βασιλάκη.

2023-StopSthBia

«Η θέα απ’ το ενδιάμεσο»
2023-12-02 20:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το Τμήμα Θεάτρου του Δήμου Πετρούπολης θα παρουσιάσει σε νέο κύκλο παραστάσεων το θεατρικό έργο «Η θέα απ’ το ενδιάμεσο», την παράσταση που χειροκροτήθηκε τον περασμένο χειμώνα.

Οι παραστάσεις θα δοθούν στις 14 & 28 Οκτωβρίου, στις 4 & 11 Νοεμβρίου και στις 2 & 9 Δεκεμβρίου 2023, στις 20.30, στον κλειστό χώρο του Θεάτρου Πέτρας.

Η παράσταση αντλεί την έμπνευσή της από τα θεατρικά έργα και κείμενα που έχουν γραφτεί αναφορικά με ζητήματα υπαρξιακών και κοινωνικών αναζητήσεων για την κατανόηση της ανθρώπινης ταυτότητας. Αποτελεί μια παράσταση σπουδή σε θέματα προσωπικά και κοινωνικά, που προσεγγίζονται από τον κόσμο της τέχνης και εκφράζονται μέσα από τη θεατρική πράξη.

Η είσοδος για το κοινό είναι ελεύθερη.

Συντελεστές
Σκηνοθεσία: Ηλέκτρα Γεννατά
Σκηνικά – Κοστούμια – Κίνηση: Η ομάδα
Video – Φωτογραφίες: Σωτήρης Πατσιατζής, Ηλέκτρα Γεννατά

Παίζουν:
Αδαμίδη Μάγδα, Γκίνη Ειρήνη, Κόπελας Σωτήρης, Μαθιουδάκη Ασημίνα,
Μηλιώνη Νεφέλη, Ράπτη Αριάδνη, Ρόζα Αριστιάννα, Ρόζα Μικαέλα,
Φραγκογιάννης Κωσταντίνος, Φραγκογιάννη Λίλη,
Φτούλη Ευσταθία-Γαλήνη, Χρυσογέλου Νάσια.

Διοργάνωση: Διεύθυνση Πολιτισμού, Αθλητισμού & Νεολαίας Δήμου Πετρούπολης.
Τηλέφωνο Επικοινωνίας: 212.8098222, www.petroupoli.gov.gr

Πρόγραμμα παράστασης

2023-TheaApoTpEndiameso

«Δράση Ενημέρωσης & Ευαισθητοποίησης» του Δήμου Πετρούπολης για την Παγκόσμια Ημέρα κατά του AIDS
2023-12-08 10:00 - 14:00 | Πλατεία “ΗΡΩ”, Πλατεία ΗΡΩ, Αγίας Γλυκερίας 87, Πετρούπολη, Αττικής, 13231, Ελλάδα
«Δράση Ενημέρωσης & Ευαισθητοποίησης» του Δήμου Πετρούπολης για την Παγκόσμια Ημέρα κατά του AIDS
Ο Δήμος Πετρούπολης μέσω του Κέντρου Κοινότητας και των Κοινωνικών Δομών της Διεύθυνσης Παιδείας, Πρόνοιας & Κοινωνικής Πολιτικής, διοργανώνει «Δράση Ενημέρωσης & Ευαισθητοποίησης» τιμώντας την Παγκόσμια Ημέρα κατά του AIDS.
Η Παγκόσμια Ημέρα κατά του AIDS καθιερώθηκε το 1988 με απόφαση της Παγκόσμιας Οργάνωσης Υγείας (ΠΟΥ) και στη συνέχεια της Γενικής Συνέλευσης του ΟΗΕ και τιμάται κάθε χρόνο την 1η Δεκεμβρίου.
Η Δράση θα πραγματοποιηθεί την Παρασκευή 8 Δεκεμβρίου 2023 και ώρα 10:00-14:00 στην Πλατεία ΗΡΩ.
Κατά τη διάρκεια της Δράσης θα διενεργηθούν δωρεάν και ανώνυμοι έλεγχοι με τη μέθοδο της ταχείας δοκιμασίας (rapid test) από την Κινητή Μονάδα Εξέτασης του «Ath, Checkpoint». Επίσης, η εξειδικευμένη ομάδα του Συλλόγου Οροθετικών Ελλάδος «Θετική Φωνή» θα παράσχει συμβουλευτική πριν και μετά το τεστ, με σκοπό τόσο την έγκαιρη διάγνωση, όσο και την ενημέρωση & ευαισθητοποίηση του πληθυσμού.

2023-DrasiEnimerosiskataAids

«Πού είναι ο Ντάνσερ;» της Βασιλικής Μουργελά
2023-12-10 16:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Παραμονή της Πρωτοχρονιάς και όλα είναι έτοιμα για το μεγάλο ταξίδι του Άγιου Βασίλη. Ή μήπως όχι;
Ο Ντάνσερ, ένας από τους οχτώ ταράνδους που οδηγούν το έλκηθρό του, εξαφανίζεται και όλοι τον αναζητούν.
Η Πρωτοχρονιά είναι σε κίνδυνο.
Θα καταφέρουν ο Άγιος Βασίλης και τα ξωτικά του να τον ανακαλύψουν;
Θα λάβουν τα δώρα τους τα παιδιά όλου του κόσμου από τον αγαπημένο τους Άγιο;
Η Δημοτική Βιβλιοθήκη Πετρούπολης σας καλεί στη διαδραστική παρουσίαση του βιβλίου «Πού είναι ο Ντάνσερ;» της Βασιλικής Μουργελά.
Η εκδήλωση θα πραγματοποιηθεί την Κυριακή 10 Δεκεμβρίου 2023 και ώρα 4 μ.μ. στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Η είσοδος είναι ελεύθερη για το κοινό.
Η εκδήλωση απευθύνεται σε παιδιά ηλικίας 3 έως 7 ετών και στους γονείς τους.

2023-PouEinaiONtanser

Ενημερωτική Εκδήλωση για το Εμπόριο Ανθρώπων (Human Trafficking)
2023-12-11 19:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Ο Δήμος Πετρούπολης πραγματοποιεί εκδήλωση με θέμα την εμπορία ανθρώπων (human trafficking) ένα από τα πιο σοβαρά εγκλήματα που καλείται να αντιμετωπίσει η διεθνής κοινότητα.
Η οικονομική εξαθλίωση, η ανεργία και η έλλειψη παιδείας σε συνδυασμό με τη διαφθορά σε διάφορους τομείς, αποτελούν τους σημαντικότερους λόγους εμφάνισης του φαινομένου.
Η εκδήλωση στοχεύει στην ευαισθητοποίηση του κοινού για το φαινόμενο της εμπορίας ανθρώπων σε μια προσπάθεια συνεργασίας όλων των φορέων και των πολιτών για την αποτελεσματικότερη καταπολέμησή του.
Εισηγητές θα είναι η Χριστίνα Χαλιλοπούλου, Διεθνολόγος – Νομικός, Πρόεδρος της Alysos Alert, ο Γιώργος Καλλιακμάνης, Πρόεδρος Ένωσης Αστυνομικών Υπαλλήλων Ν/Α Αττικής – Μέλος Εκτελεστικής Γραμματείας ΠΟΑΣΥ – Αξιωματικός Αστυνομίας, ο π. Κωνσταντίνος Κασσός, Αρχιερατικός Επίτροπος Πετρουπόλεως, εκπρόσωπος της Εκκλησίας, η Ελένη Βλαστού, Ψυχολόγος του Κέντρου Κοινότητας.
Την εκδήλωση θα προλογήσει η Αναργυρούλα Ευσταθίου, Επιστημονική Υπεύθυνη του Συμβουλευτικού Σταθμού του Δήμου Πετρούπολης.
Συντονίζει η Έρη Γεωργακάκη.
Η ηθοποιός Γεωργία Ζώη θα ερμηνεύσει αποσπάσματα από το θεατρικό έργο «Amber alert» του βραβευμένου Αλβανού συγγραφέα Odise Plaku, σε σκηνοθεσία Γιώτας Κουνδουράκη.
Η εκδήλωση θα πραγματοποιηθεί τη Δευτέρα 11 Δεκεμβρίου 2023 και ώρα 19:00 στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Η είσοδος είναι ελεύθερη για το κοινό

2023-HumanTrafficking

«Τα Προσωνύμια της Παναγίας» Έκθεση του Τμήματος Αγιογραφίας του Δήμου Πετρούπολης
2023-12-15 18:00 - 2023-12-17 21:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Τα Προσωνύμια της Παναγίας»
Έκθεση του Τμήματος Αγιογραφίας του Δήμου Πετρούπολης
Το Τμήμα Αγιογραφίας του Δήμου Πετρούπολης σας καλεί στην έκθεση με τίτλο «Τα Προσωνύμια της Παναγίας».
Τα εγκαίνια της έκθεσης θα πραγματοποιηθούν την Παρασκευή 15 Δεκεμβρίου 2023 στις 19:00 στην αίθουσα του Τμήματος Αγιογραφίας, στον 3ο όροφο του Πνευματικού Κέντρου (Μπουμπουλίνας 59 & Αθ. Διάκου).
Η έκθεση θα διαρκέσει από την Παρασκευή 15 έως και την Κυριακή 17 Δεκεμβρίου 2023 και θα λειτουργεί από τις 18:00 έως τις 21:00.
Η είσοδος είναι ελεύθερη για το κοινό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-AfisaEkthesisAgiografias

«Χριστούγεννα της Παράδοσης»
2023-12-17 11:00 | Κεντρική Λεωφόρος 25ης Μαρτίου
«Χριστούγεννα της Παράδοσης»
Οι Εθνικοτοπικοί & Πολιτιστικοί Σύλλογοι και το Τμήμα Παραδοσιακών Χορών του Δήμου Πετρούπολης, γιορτάζουν τα Χριστούγεννα με μουσική, παραδοσιακούς χορούς και κεράσματα σε διάφορα σημεία της κεντρικής λεωφόρου 25ης Μαρτίου, την Κυριακή 17 Δεκεμβρίου 2023 από τις 11 το πρωί.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-XristougenaTisParadosis

«Κάθε Αστέρι μια Ευχή»
2023-12-17 11:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Κάθε Αστέρι μια Ευχή»
Συναυλία των Τμημάτων Προπαιδείας και Προθεωρίας του Δημοτικού Ωδείου Πετρούπολης
Τα τμήματα Προπαιδείας και Προθεωρίας του Δημοτικού Ωδείου γιορτάζουν τα Χριστούγεννα με μία γιορτινή συναυλία στο Πνευματικό Κέντρο του Δήμου Πετρούπολης (Μπουμπουλίνας 59 & Αθ. Διάκου), την Κυριακή 17 Δεκεμβρίου 2023.
Στη συναυλία συμμετέχει το σύνολο Κοντσερτίνα.
Ώρα έναρξης: 11.00 (α΄ τμήμα) και 12.30 (β΄ τμήμα).
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-KatheAsteriMiaEfxi

«Μέσα από τον καθρέφτη» Έκθεση του Τμήματος Φωτογραφίας του Δήμου Πετρούπολης
2023-12-18 18:00 - 2023-12-22 22:00 | 25ης Μαρτίου 80, Πετρούπολη, 25ης Μαρτίου 80, Πετρούπολη, 13231, Ελλάδα
«Μέσα από τον καθρέφτη» Έκθεση του Τμήματος Φωτογραφίας του Δήμου Πετρούπολης

Το Τμήμα Φωτογραφίας του Δήμου Πετρούπολης διοργανώνει έκθεση φωτογραφίας με θέμα «Μέσα από τον καθρέφτη», στο πλαίσιο των Χριστουγεννιάτικων Εκδηλώσεων του Δήμου.
Οι μαθητές του τμήματος ασχολήθηκαν με εικόνες με καθρέπτες.
Έτσι με έναν καθρέπτη ανά χείρας κινήθηκαν σε στούντιο, βουνά, παραλίες, λιμάνια και πόλεις και φωτογράφισαν τους καθρεπτισμούς δημιουργώντας συνθέσεις με ενδιαφέρον.
Τα εγκαίνια της έκθεσης θα πραγματοποιηθούν τη Δευτέρα 18 Δεκεμβρίου 2023 στις 20:30, στον χώρο του Τμήματος Φωτογραφίας (25ης Μαρτίου 80) στον 2ο όροφο.
Σας καλούμε στην έκθεση που θα διαρκέσει από τη Δευτέρα 18 Δεκεμβρίου έως και την Παρασκευή 22 Δεκεμβρίου 2023, κατά τις ώρες 18.00 με 22.00, για να θαυμάσετε την προσπάθεια των μαθητών αλλά και να γνωρίσετε το Τμήμα Φωτογραφίας από κοντά!
Η είσοδος είναι ελεύθερη για το κοινό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-EkthesiFotografias

Συναυλία κιθάρας του Δημοτικού Ωδείου Πετρούπολης
2023-12-22 18:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Συναυλία κιθάρας του Δημοτικού Ωδείου Πετρούπολης

Η τάξη κιθάρας του Δημοτικού Ωδείου Πετρούπολης υπό την καθοδήγηση και τη διδασκαλία του Βασίλη Καναρά, ετοίμασε μία συναυλία στην οποία θα συμμετάσχουν μαθητές και μαθήτριες όλων των ηλικιών και επιπέδων, δίνοντας έτσι ανάγλυφη την εικόνα των βαθμίδων της μουσικής εκπαίδευσης: από ένα απλό κομματάκι που δωρίζει χαρά και ικανοποίηση σε μια ομάδα αρχαρίων, μέχρι κομμάτια του δύσκολου διεθνούς ρεπερτορίου που θα κληθεί κάποια ή κάποιος να ερμηνεύσει στις διπλωματικές εξετάσεις του.

Πάνω απ’ όλα όμως, μαθητές, μαθήτριες και δάσκαλος, θέλουν με αυτήν τη συναυλία να προσφέρουν γιορτινή ζεστασιά σε όσες και όσους θα παρευρεθούν την Παρασκευή 22 Δεκεμβρίου 2023 στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου), στις 6.00 το απόγευμα.

Η είσοδος είναι ελεύθερη για το κοινό.

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-SinavliaKitharas

Γιορτινή Συναυλία Συνόλων Δημοτικού Ωδείου Πετρούπολης
2023-12-23 12:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Γιορτινή Συναυλία Συνόλων Δημοτικού Ωδείου Πετρούπολης

Η καθιερωμένη γιορτινή συναυλία των μουσικών συνόλων του Δημοτικού Ωδείου Πετρούπολης, θα πραγματοποιηθεί το Σάββατο 23 Δεκεμβρίου 2023 στις 12.00 το μεσημέρι, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).

Ένα πρόγραμμα με κάλαντα, γιορτινές μουσικές και τραγούδια.
Τη συναυλία τιμητικά θα ανοίξει η Χορωδία των ΚΑΠΗ του Δήμου Πετρούπολης, που μετά από τρίχρονη αναγκαστική διακοπή κατά τα δύσκολα χρόνια της πανδημίας λειτουργεί και πάλι, πάντα υπό την εκπαιδευτική αιγίδα του Δημοτικού Ωδείου Πετρούπολης, σε διδασκαλία και διεύθυνση του Δημήτρη-Ᾱριστόβουλου Μαστροσπύρου.

Εν συνεχεία η Χορωδία Γονέων και Φίλων του Ωδείου σε σύμπραξη με το Σύνολο Παραδοσιακής Μουσικής του καθηγητή παραδοσιακών κρουστών Νέστορα Δρούγκα θα μας τραγουδήσουν παραδοσιακά ελληνικά κάλαντα.

Ένα τρίο με φλάουτα από την τάξη της Στεφανίας Κατσαρού θα μας χαρίσει γιορτινές χιουμοριστικές νότες από τον Μαγεμένο Αυλό του Μότσαρτ και το πρόγραμμα θα κλείσει με σπουδαστές και σπουδάστριες από την τάξη Μονωδίας της Εύας Μιχελιδάκη, που σε πιανιστική συνοδεία του Πάνου Λουμάκη θα ερμηνεύσουν κλασικές γιορτινές άριες, μεσαιωνικά κάλαντα και δημοφιλή χριστουγεννιάτικα τραγούδια.

Η είσοδος είναι ελεύθερη για το κοινό.

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-GiortiniSinavliaSinolon

ΛΑΛΑΛΙΛΑΛΟ! Χριστουγεννιάτικη έκπληξη…
2023-12-23 17:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
ΛΑΛΑΛΙΛΑΛΟ! Χριστουγεννιάτικη έκπληξη…
Οι Μορφές Έκφρασης έρχονται για μία και μοναδική παράσταση στην Πετρούπολη!
Στις 23 Δεκεμβρίου θα παρουσιάσουν στο Πνευματικό Κέντρο του Δήμου Πετρούπολης την μοναδική παράσταση για βρέφη από 18 μηνών έως 5 ετών ΛΑΛΑΛΙΛΑΛΟ! ΧΡΙΣΤΟΥΓΕΝΝΙΑΤΙΚΗ ΕΚΠΛΗΞΗ της Άννας Σεβαστής Τζίμα (Annou Rose)!
ΛΑΛΑΛΙΛΑΛΟ! Χριστουγεννιάτικη έκπληξη…
Η νύχτα των Χριστουγέννων πλησιάζει και τρία παιχνιδιάρικα ξωτικά: Λαλαλίλαλο! θα γλιστρήσουν στο παιδικό δωμάτιο για να κάνουν αταξίες… Όμως μια έκπληξη τους περιμένει! Ποια; Ελάτε να παίξουμε όλοι μαζί με μουσική και τραγούδι και να ανακαλύψουμε τα Χριστούγεννα!
Η Άννα Σεβαστή Τζίμα, η δημιουργός της sold out παράστασης για βρέφη και μικρά παιδιά «Κού-Κου! Μια βόλτα στο δάσος» μας προσκαλεί σε μια Χριστουγεννιάτικη παράσταση-παιχνίδι γεμάτη εκπλήξεις και άρωμα Χριστουγέννων.
Ζωντανή μουσική
Η μουσική πρωταγωνιστεί στην παράσταση και παίζεται εξ ολοκλήρου ζωντανά στη σκηνή, δίνοντας στα μικρά παιδιά την ευκαιρία να έρθουν κοντά στα όργανα παραγωγής του ήχου και της μουσικής.
Παιδαγωγική προσέγγιση
Η παράσταση είναι ειδικά σχεδιασμένη για μικρά παιδιά και τους προσφέρει την ευκαιρία να αποκτήσουν ένα ξεχωριστό πρώτο βίωμα με το Θέατρο. Η φαντασία και η συμμετοχή των μικρών παιδιών, ενεργοποιεί την αίσθηση της περιπέτειας και της κατανόησης.
Ας επικοινωνήσουμε
Η παράσταση αποτελεί για εμάς μια ξεχωριστή πρόσκληση σε κάθε παιδί, να επικοινωνήσει αυτόβουλα, να μεταφέρει τα συναισθήματα του και τις σκέψεις του με αφορμή τα ερεθίσματα της παράστασης.
Συντελεστές:
Κείμενο, σκηνοθεσία, μουσική: Άννα Σεβαστή Τζίμα
Ενορχήστρωση πρωτότυπης μουσικής: Δημήτρης Σκούρτης
Παίζουν: Μαρία Ιωάννου, Αντρέας Παπακωνσταντίνου, Ιωάννα Φρουδαράκη
Στο Πνευματικό Κέντρο του Δήμου Πετρούπολης
23 Δεκεμβρίου στις 17:30
(Μπουμπουλίνας 59 & Αθανασίου Διάκου)
Διάρκεια: 50 λεπτά χωρίς διάλειμμα
Εισιτήρια

Γενική είσοδος 8€
Ηλεκτρονική προπώληση: ticketservices.gr
Τηλεφωνικές κρατήσεις – πληροφορίες: 210 3464903, 210 3464002 TICKETSERVICES: https://www.ticketservices.gr/event/morfes-ekfrasis-lalalilalo-petroupoli/?lang=el
TICKETSERVICES τηλ. κέντρο 210 7234567

ΛΙΓΑ ΛΟΓΙΑ ΓΙΑ ΤΙΣ ΜΟΡΦΕΣ ΕΚΦΡΑΣΗΣ
Οι Μορφές Έκφρασης δημιουργήθηκαν από τον Θωμά Κινδύνη το 1993, η καλλιτεχνική τους πορεία αγκαλιάζει ένα μεγάλο φάσμα του πολιτισμού: Εκπαίδευση, έρευνα, Παραστάσεις. Από το 2010 η αγάπη τους για το παιδί αλλά και οι εξιδεικευμένες σπουδές τους σε σχέση με την θέατρο για παιδιά, οδηγούν την ομάδα σε μια συστηματική δημιουργία δράσεων για το παιδί, Η καλλιτεχνική Διευθύντρια του παιδικού τμήματος Άννα Σεβαστή Τζίμα, δημιούργησε εκτός από την παιδική θεατρική σκηνή και καλλιτεχνικά εργαστήρια για παιδιά και εφήβους.

2023-Lalalilalo

Χριστουγεννιάτικη Συναυλία από το σύνολο Pindaros Brass Quintet στον Δήμο Πετρούπολης
2023-12-26 19:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Χριστουγεννιάτικη Συναυλία από το σύνολο Pindaros Brass Quintet στον Δήμο Πετρούπολης
Το κουιντέτο πνευστών Pindaros Brass Quintet αποτελείται από πέντε βιρτουόζους μουσικούς, με παρουσία σε μεγάλες συμφωνικές ορχήστρες.
Στο πλαίσιο των εορταστικών εκδηλώσεων του Δήμου Πετρούπολης παρουσιάζει μία Χριστουγεννιάτικη Συναυλία με γνωστές γιορτινές μελωδίες από το ελληνικό και το παγκόσμιο ρεπερτόριο, στο Πνευματικό Κέντρο του Δήμου Πετρούπολης, την Τρίτη 26 Δεκεμβρίου 2023, στις 19.30.
Παίζουν οι μουσικοί: Κωνσταντίνος Μαυρόπουλος, Διονύσης Αγαλιανός, Νικόλας Καλούδης, Δημήτρης Πέτσας, Κωνσταντίνος Ασλανίδης.
Το πρόγραμμα παρουσιάζει ο Γεράσιμος Ιωαννίδης.
Η είσοδος είναι ελεύθερη για το κοινό.
Πνευματικό Κέντρο Δήμου Πετρούπολης, Μπουμπουλίνας 59 & Αθ. Διάκου, 13231 Πετρούπολη.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-XristougeniatikiSinavlia-PindarosBrasQuintet
